CELEX: 32018D1069
Language: et
Date: 2018-07-26 00:00:00
Title: Nõukogu otsus (EL) 2018/1069, 26. juuli 2018, Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokolli (2018–2024) liidu nimel allkirjastamise ja selle ajutise kohaldamise kohta

31.7.2018   
               
               
                  ET
               
               
                  Euroopa Liidu Teataja
               
               
                  L 194/1
               
            
         NÕUKOGU OTSUS (EL) 2018/1069,
         26. juuli 2018,
         Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokolli (2018–2024) liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu võttis17. märtsil 2008 vastu nõukogu määruse (EÜ) nr 242/2008 (1) Côte d'Ivoire'i Vabariigi ja Euroopa Ühenduse vahelise kalandusalase partnerluslepingu sõlmimise kohta („leping“) (2). Lepingut on seejärel automaatselt pikendatud ja see on endiselt jõus.
                  
               
                     (2)
                  
                  
                     Kõnealuse lepingu viimase protokolli kehtivus lõppeb 30. juunil 2018.
                  
               
                     (3)
                  
                  
                     Komisjon on pidanud liidu nimel läbirääkimisi lepingu rakendamise uue protokolli üle („protokoll“). Protokoll parafeeriti 16. märtsil 2018.
                  
               
                     (4)
                  
                  
                     Protokolliga võimaldatakse liidul ja Côte d'Ivoire'i Vabariigil („Côte d'Ivoire“) teha ühtlasi tihedamat koostööd, et arendada säästvat kalanduspoliitikat, kalavarude vastutustundlikku kasutust Côte d'Ivoire'i vetes ja Côte d'Ivoire'i jõupingutusi sinise majanduse arendamisel.
                  
               
                     (5)
                  
                  
                     Protokoll tuleks allkirjastada.
                  
               
                     (6)
                  
                  
                     Selleks et liidu laevad saaksid püügitegevust kiiresti alustada, tuleks seda kuni jõustumiseks vajalike menetluste lõpuleviimiseni kohaldada ajutiselt,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Côte d'Ivoire'i vahelise kalandusalase partnerluslepingu rakendamise protokolli liidu nimel allkirjastamine kiidetakse heaks tingimusel, et protokoll hiljem sõlmitakse.
            Protokolli tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu ja liikmesriikide nimel alla kirjutama.
         
         
            Artikkel 3
            Vastavalt protokolli artiklile 13 kohaldatakse seda ajutiselt alates selle allkirjastamise kuupäevast kuni jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 26. juuli 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Nõukogu 17. märtsi 2008. aasta määrus (EÜ) nr 242/2008, 17. märts 2008, Euroopa Ühenduse ja Côte d'Ivoire'i Vabariigi vahelise kalandusalase partnerluslepingu sõlmimise kohta (ELT L 75, 18.3.2008, lk 51).
         
            (2)  ELT L 48, 22.2.2008, lk 41.